**UNIVERSITATEA „ALEXANDRU IOAN CUZA” DIN IAŞI**

**FACULTATEA DE BIOLOGIE**

Tel. 0232/201072 int.1072

**ÎN ATENŢIA CANDIDAŢILOR ÎNSCRIŞI**

 **SERIA (2023 – 2025)**

1. **Depunerea lucrărilor metodico-ştiinţifice** se face la secretariatul Facultăţii de Biologie până la data de **31 august 2024 (în zilele lucrătoare)**.
2. Taxă ***depunere lucrare grad I*** (*analiză, îndrumare şi evaluare* lucrare metodică ştiinţifică de gradul didactic I)
* **300** lei – de achitat la BRD - cont **RO68BRDE240SV89534452400**

deschis pe numele Universităţii "Alexandru Ioan Cuza" din Iaşi

* **Cod taxă – 106; Forma de învăţământ -** 01; **Zona - Facultatea de Biologie – cod 1201**

 Vă comunicăm câteva informaţii necesare, extrase din *Anexa O.M. 5561/ 2011 - METODOLOGIA PRIVIND FORMĂREA CONTINUĂ A PERSONALULUI DIDACTIC DIN ÎNVĂłĂMÂNTUL PREUNIVERSITAR*, în vederea obţinerii gradului didactic I.

**Art. 35 Elaborarea lucrării metodico-ştiinţifice**

(11) **Depunerea lucrărilor metodico-stiinţifice** se face la secretariatul Facultăţii de Biologie, astfel:

- în formă scrisă, legată **tip carte**

- şi pe suport electronic, respectiv **pe CD**, **format PDF**.

 **Ultima pagină a lucrării cuprinde** **Declaraţia de autenticitate[[1]](#footnote-1)\***, din care rezultă că:

a) lucrarea a fost elaborată personal si aparţine în întregime candidatului;

b) nu au fost folosite alte surse decât cele menţionate în bibliografie;

c) nu au fost preluate texte, date sau elemente de grafică din alte lucrări sau din alte surse

fără a fi citate si fără a fi precizată sursa preluării, inclusiv în cazul în care sursa o reprezintă alte lucrări ale candidatului;

d) lucrarea nu a mai fost folosită în alte contexte de examen sau de concurs.

(12) Pentru depunerea lucrării este necesar **Avizul scris al conducătorului stiinţific 2\***. În cazul în care lucrarea nu este avizată pentru depunere, conducătorul stiinţific are obligaţia de a preciza motivele respingerii. Candidaţii ale căror lucrări nu au fost avizate pot să depună contestaţie în termen de două zile de la data limită de depunere a lucrărilor (**1 şi 2 septembrie 2024**). Contestaţiile se rezolvă în termen de trei zile de la data depunerii.

(13) Lucrările metodico-ştiinţifice depuse **se înregistrează, cu număr si dată, la secretariatul** **Facultaţii de Biologie**. Candidatul are obligaţia de a depune un exemplar din lucrare şi la biblioteca sau cabinetul metodic din cadrul instituţiei de învăţământ unde urmează să se desfăşoare inspecţia specială si susţinerea lucrării, pentru a fi consultată de membrii comisiei metodice.

(14) **Conducătorii ştiinţifici au obligaţia de a întocmi, pentru fiecare lucrare condusă, Referatul de acceptare/respingere a lucrării pentru a fi susţinută. Referatele se depun la secretariatul Facultăţii de Biologie până la data de 07 septembrie 2024.**

Conform ORDINULUI 3129/01.02.2013:

 Art. 7. – **Proba de evaluare a lucrării** metodico-ştiinţifice este evaluată printr-o notă de la 10 la 1, exprimată printr-un număr întreg sau cu două zecimale. Nota este **acordată de conducătorul ştiinţific** şi este înscrisă la finalul referatului întocmit de acesta. Pentru a fi acceptată la susţinere, lucrarea trebuie să primească **cel putin nota 9 (nouă).**

Art. 8. – Nota la **proba de susţinere a lucrării** metodico-ştiinţifice se calculează ca medie aritmetică a notelor, de la 10 la 1, **acordate de fiecare dintre cei trei membri ai comisiei**, ca număr întreg sau cu zecimale. Nota acordată nu poate fi contestată. **Nota minimă de promovare a acestei probe este 9 (nouă).**

**NOTĂ:**

1. Pe prima pagina a lucrării, numele candidatei se scrie în ordinea dobândirii acesteia, adică mai întâi cel de naştere şi apoi de căsătorie. Ex: **IONESCU C.V. ELENA-MARIA căs. POPESCU.**
2. **Titlul menţionat pe lucrare va corespunde cu exactitate cu cel din cererea depusă pentru susţinerea colocviului de grad did. I,** de la secretariatul Facultăţii de Biologie

SECRETAR,

Elena-Oana BABEI

1. ***1\* şi 2\* - ambele formulare se vor descărca de pe site-ul facultăţii şi vor fi completate cu pix albastru, cu majuscule*** [↑](#footnote-ref-1)